મીત્રો આપના માટે ગોચર ગ્રહોનું ભ્રમણ પરાક્રમ સ્થાનમાં સુર્ય બુધનો શુભ યોગ રાહુ ગ્રહના બંધનયોગના કપરા સમયમાં પણ કાર્ય સફળતાના યોગ આપે છે નવા કાર્યોની શરૂઆત પણ શુભ રહેશે આત્મવિશ્વાસમા વૃધ્ધી થશે માત્ર સ્વહસ્તે દરેક નિર્ણયો કરવા જરૂરી છે. મિલકત અને વિલવારસાના કાર્યોનું નિરાકરણ મળશે પત્ની ભાગીદારો અને વડીલોનો સહકાર મળશે વડીલોનું આરોગ્ય ચિંતા માંગી લેશે. આર્થિક પરિસ્થિતી અને જાહેર જીવનમાં સધ્ધરતા મળશે કોર્ટ કચેરી અને મોસાળ પક્ષથી શુભ સમાચાર મળશે યાત્રા પ્રવાસ અને ધાર્મિક કાર્યોનું આયોજન સફળ થશે. આપના માટે બુધવારના વ્રત અને શિવઉપાસના કરવાથી લાભ રહેશે. બહેનો અને વિદ્યાર્થી માટે સાનુકુળ સમય રહેશે.